b'\n_START_ARTICLE_\nDen Reiersenske Fond\n_START_PARAGRAPH_\nDen Reiersenske Fond (ogs\xc3\xa5 Det Reiersenske Fond) er den dansk fond oprettet ved testamente af Niels Lunde Reiersen og etableret i 1796. I dag er den delt i to forskellige fonde, som administreres separat, og som skal ans\xc3\xb8ges separat._NEWLINE_Oprindeligt tjente fonden til "Manufakturv\xc3\xa6senets og Industriens Udvidelse og For\xc3\xb8gelse" b\xc3\xa5de ad teoretisk og praktisk vej i K\xc3\xb8benhavn og de sj\xc3\xa6llandske k\xc3\xb8bst\xc3\xa6der. Beholdningen i Reiersens bo, der overgik til fondet, var ca. 499.000 rigsdaler.\n_START_SECTION_\nDet Reiersenske Fond\n_START_PARAGRAPH_\nDet Reiersenske Fond giver tilskud og legater til kunsth\xc3\xa5ndv\xc3\xa6rkere, m\xc3\xb8belsnedkere mm. til bl.a. studier i udlandet. Det bestyres af Ole Holm, Fagerstedvej 8, 2650 Hvidovre.\n_START_SECTION_\nDen Reiersenske Fonds Gave\n_START_PARAGRAPH_\nDen Reiersenske Fonds Gave gav tilskud til sl\xc3\xb8jd- og h\xc3\xa5ndarbejdsl\xc3\xa6rere i K\xc3\xb8benhavn og sj\xc3\xa6llandske k\xc3\xb8bst\xc3\xa6der. Denne fond bestyredes af Danmarks H\xc3\xa5ndarbejdsl\xc3\xa6rerforening. Fondets adresse var Solbakkevej 11, 3630 J\xc3\xa6gerspris._NEWLINE_Hensigten med fonden var at styrke den faglige, p\xc3\xa6dagogiske udvikling hos h\xc3\xa5ndarbejds- og sl\xc3\xb8jdl\xc3\xa6rere ved at yde til skud til kurser, videreuddannelser eller studierejser eller igangs\xc3\xa6ttelse af nye projekter til fremme af disse fagomr\xc3\xa5der. Fonden kunne s\xc3\xb8ges af h\xc3\xa5ndarbejds- og sl\xc3\xb8jdl\xc3\xa6rere i K\xc3\xb8benhavn og i sj\xc3\xa6llandske k\xc3\xb8bsteder, der har tilknytning til undervisning i grundskolen._NEWLINE_Den Reiersenske Fonds Gave er opl\xc3\xb8st. Fondens resterende midler er efter ans\xc3\xb8gning blevet uddelt til Danmarks H\xc3\xa5ndarbejdsl\xc3\xa6rerforening og Danmarks Sl\xc3\xb8jdl\xc3\xa6rerforening til udvikling af det nye fag i Folkeskolen: H\xc3\xa5ndv\xc3\xa6rk og design.'